মাধব আপ্তে
মাধবরাও লক্ষণরাও আপ্তে (উচ্চারণ; মারাঠি: माधव आपटे; জন্ম: ৫ অক্টোবর, ১৯৩২ - মৃত্যু: ২৩ সেপ্টেম্বর, ২০১৯) তৎকালীন ব্রিটিশ ভারতের বোম্বেতে জন্মগ্রহণকারী ভারতীয় আন্তর্জাতিক ক্রিকেটার ছিলেন। ভারত ক্রিকেট দলের অন্যতম সদস্য ছিলেন তিনি। ১৯৫২ থেকে ১৯৫৩ সময়কালে সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছিলেন। ঘরোয়া প্রথম-শ্রেণীর ভারতীয় ক্রিকেটে মুম্বই দলের প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে বোলিং করতেন মাধব আপ্তে।